Λαχταριστά Pancakes (βίντεο)
Συνταγή για τα απόλυτα pancakes, αυτές τις ξενόφερτες λιχούδικες τηγανίτες, που έχουν κλέψει την καρδιά μας και είναι ιδανικές για πρωϊνό.
125 γρ. αλεύρι για όλες τις χρήσεις   , 50 γρ. ζάχαρη, κρυσταλλική, 1 κουτ. σούπας μπέικιν πάουντερ , 1/3 κουτ. γλυκού αλάτι, 220 ml γάλα φρέσκο, 1 αυγό, 35 γρ. βούτυρο αγελάδας λιωμένο και επιπλέον για το τηγάνισμα, μέλι θυμαρίσιο ή σιρόπι σφενδάμου ή ξινόκρεμα, μούρα ή φράουλες ή μύρτιλλα ή ό,τι φρούτο είναι της εποχής και μας αρέσει
Για τα pancakes, ανακατεύουμε, σε ένα βαθύ μπολ, το αλεύρι με τη ζάχαρη, το μπέικιν πάουντερ και το αλάτι.Σε άλλο μπολ, ανακατεύουμε το γάλα με το αυγό και το λιωμένο βούτυρο.Αδειάζουμε το μείγμα με το αλεύρι στο μείγμα γάλακτος και ανακατεύουμε μέχρι να αναμειχθούν. Μπορεί να υπάρχουν λίγοι σβόλοι, αλλά δεν μας ανησυχούν.Σε ένα τηγάνι ρίχνουμε 1 κουτ. γλυκού βούτυρο και το λιώνουμε σε μέτρια φωτιά.Παίρνουμε με μια κουτάλα από το μείγμα, το ρίχνουμε στο τηγάνι και το σείουμε ώστε το pancake να απλώσει στο μέγεθος που θέλουμε.«Τηγανίζουμε» για 2 λεπτά μέχρι να αρχίσει να βγάζει μικρές φουσκάλες στην επιφάνεια.Γυρίζουμε το pancake από την άλλη πλευρά και «τηγανίζουμε» για άλλα 1 - 2 λεπτά.Τοποθετούμε τα pancakes, το ένα πάνω στο άλλο και τα σερβίρουμε με θυμαρίσιο μέλι ή με τα υλικά της αρεσκείας μας.
Αλεύρι (ζύμες),Αυγά,Γάλα,Χορτοφαγικά